На основу члана 27 став 5 и члана 135 став 2 Закона о стечају (Сл. гласник РС бр. 104/09, 99/11, 71/12 / одлука Уставног суда и 83/14 ), Национални стандард број 5 - о начину и поступку уновчења имовине стечајног дужника, Агенција за лиценцирање стечајних управника као стечајни управник стечајног дужника:
„ХИПОЛ“ ад у стечају Оџаци

 oбјављује
ПОЗИВ ЗА ДОСТАВЉАЊЕ ПОНУДА  за 

Пружање услуга процене вредности имовине стечајног дужника Хипол ад у стечају Оџаци, Грачачки пут бб, матични број 08105472 ПИБ 101430241 и то:
· процене ликвидационе вредности појединачне имовине стечајног дужника и 
· процене вредности стечајног дужника као правног лица, 

Процену вредности правног лица врши се методом ликвидационе вредности капитала или другом методом која је у складу са Међународним стандардима финансијског извештавања, којом се обезбеђује највећа вредност за повериоце,  а све са стањем на дан 31.12.2020. године.

Проценитељ ће такође :

· извршити процену целисходности продаје стечајног дужника као правног лица у односу на продају имовине стечајног дужника појединачно;
· дати правно мишљење у вези правног статуса имовине која је предмет процене, на основу презентиране документације.
Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
Заинтересовани понуђачи, односно овлашћени представници, могу поднети захтев за достављање детаљних информација о условима учешћа на огласу на електронску адресу повереника стечајног управника: budimir.m.mrdovic@gmail.com. Понуде се предају најкасније до 15. децембра 2020. године на адреси пословног седишта стечајног дужника: „Хипол“ ад у стечају Оџаци, Грачачки пут бб и на електронску адресу повереника стечајног управника, где могу добити и све додатне информације.
